Antiokos VI Dionysos

Antiokos VI Dionysos (gresk: Αντίοχος Ϛʹ Διόνυσος; født ca. 148 f.Kr., død ca. 142 f.Kr.) styrte kortvarig i navnet som konge av det hellenistiske Selevkideriket i tiden 145–142 f.Kr.

Hans far var Aleksander I Balas og hans mor var Kleopatra Thea, datter av Ptolemaios VI Filometor, konge av Egypt.

Antiokos VI var et barn og ingen egentlig hersker. Allerede i enten 145 eller tidlig 144 f.Kr. ble han nominert av general Diodotos Tryfon som arving til tronen i Selevkideriket i opposisjon til Demetrios II Nikator, og han forble kun et redskap for generalen. De første mynter med kongen er datert til året 144 f.Kr., jf. Houghton, Arthur (1992): «The Revolt of Tryphon and the accession of Antiochos VI at Apamea» i: SNR 71, s. 119–141. En gang i enten 142 eller 141 f.Kr. døde den unge kongen. Den siste myntpregingen med navnet til Antiokos VI er datert til året 142/141 f.Kr., se Houghton, Arthur, Lorber, Catherine C, Hoover, Oliver D. (2008): Seleucid Coins: A comprehensive catalogue, Part II: Seleucus IV to Antiochus XIII, 2 bind, New York/Lancaster PA, Nr. 2020; 2022.3; 2026. Mens en del antikke forfattere har gjort Diodotos Tryfon ansvarlig for kongens død, Første Makkabeerbok 13.31; Diodorus Siculus: Library of World History, 33.28; Appian: Syrian Wars, 68. 357; Josefus: Ioudaike archaiologia (Jødisk forhistorie) 36.1.7 har andre skrevet at han døde under kirurgi. Josefus: Ioudaike archaiologia 13. 218; Titus Livius: Periochae. 55. 

 Referanser 

 Litteratur 
 Schürer, E. (1973): A History of the Jewish People in the Age of Jesus Christ (175 BC- AD 135) (red. ved G. Vermes & F. Millar ed.). Edinburgh, s. 183–197.

 Eksterne lenker 
 «Antiochus VI Dionysus» , Livius.org
 «Antiochus VI», oppslag i historisk kildebok av Mahlon H. Smith

Kategori:Selevkidene
Kategori:Herskere på 100-tallet f.Kr.
Kategori:Første makkabeerbok